ജാതീയ പരാമര്ശം: യുവ്രാജിനെ അറസ്റ്റ് ചെയ്തു ഹിസാര് : ദളിതരെ അപമാനിക്കുന്ന തരത്തില് ഇന്ത്യന് സ്പിന്നര് യൂസ്വേന്ദ്ര ചഹലിനെതിരെ ജാതീയ പരാമര്ശം നടത്തിയെന്ന കേസില് മുന് താരം യുവ്രാജ് സിംഗിനെ ഹരിയാന പൊലീസ് അറസ്റ്റ് ചെയ്തു. പിന്നീട് ജാമ്യത്തില്വിട്ടു. ഇന്ത്യന് പീനല് കോഡിലെ എസ്.സി എസ്.ടി ആക്ട് പ്രകാരമാണ് യുവ്രാജിനെ അറസ്റ്റ് ചെയ്തത്. പഞ്ചാബ് ഹരിയാന ഹൈക്കോടതിയുടെ ഉത്തരവ് പ്രകാരമാണ് യുവ്രാജിനെ അറസ്റ്റ് ചെയ്തതെന്ന് ഹന്സിയിലെ സൂപ്രണ്ട് ഓഫ് പൊലീസ് നിതിക ഗഹ്ലത് പറഞ്ഞു. മൂന്ന് മണിക്കൂറോളം ചോദ്യം ചെയ്തെന്നും ഫോണ് പിടിച്ചെടുത്തെന്നും സ്ഥിരീകരിക്കാത്ത റിപ്പോര്ട്ടുണ്ട്. ദളിത് ആക്ടിവിസ്റ്റും അഭിഭാഷകനുമായ രജത് കല്സനാണ് യുവ്രാജിനെതിരെ പരാതി നല്കിയത്. 2020 ഏപ്രില് ലോക്ക് ഡൗണ് സമയത്ത് രോഹിത് ശര്മ്മയുമായി നടത്തിയ ഇന്സ്റ്റഗ്രാം വീഡിയോ ചാറ്റില് ചഹലിനെക്കുറിച്ച് പറയുന്നതിനിടെയാണ് യുവ്രാജ് വിവാദ പരമര്ശം നടത്തിയത്. താഴ്ന്ന ജാതിക്കാരെ പരിഹസിക്കാന് ഉപയോഗിക്കുന്ന വാക്കാണ് യുവരാജ് ചഹലിനെതിരെ ഉപയോഗിച്ചത്. ഇതിനെതിരെ അന്ന് വലിയ പ്രതിഷേധം ഉയരുകയും യുവ്രാജ് മാപ്പ് പറയുകയും ചെയ്തിരുന്നു.